pythainlp/thai-wiki-dataset-v4 huggingface dataset:
ฟ็อกซ์นิวส์

ฟ็อกซ์นิวส์แชนแนล (FNC) หรือที่เรียกกันทั่วไปว่า ฟ็อกซ์นิวส์ (Fox News) เป็นสถานีโทรทัศน์และเว็บไซต์ข่าวเชิงอนุรักษ์นิยมและความคิดเห็นทางการเมือง เป็นบริษัทข้ามชาติของอเมริกา ซึ่งมีฐานอยู่ในนครนิวยอร์ก สหรัฐอเมริกา เจ้าของคือฟอกซ์นิวส์มีเดีย (Fox News Media) ซึ่งมีเจ้าของใหญ่คือ ฟ็อกซ์ คอร์ปอเรชั่น ฟ็อซ์นิวส์เป็นเครือข่ายข่าวเคเบิลที่มีผู้ชมสูงสุดในสหรัฐอเมริกา และในปี 2023 สามารถสร้างกำไรก่อนหักภาษีของบริษัทแม่ได้ประมาณ 70% 
ช่องนี้สร้างขึ้นโดยรูเพิร์ต เมอร์ด็อก เจ้าพ่อสื่อชาวอเมริกันเชื้อสายออสเตรเลียในปี 1996 เพื่อดึงดูดใจผู้ชมที่มีแนวคิดอนุรักษ์นิยม โดยจ้างโรเจอร์ ไอลส์ อดีตที่ปรึกษาสื่อของพรรครีพับลิกันและผู้บริหารซีเอ็นบีซี มาเป็นซีอีโอ ผู้ก่อตั้ง เปิดตัวเมื่อวันที่ 7 ตุลาคม ค.ศ. 1996 โดยมีสมาชิกเคเบิลทีวี 17 ล้านราย ฟ็อกซ์นิวส์เติบโตในช่วงปลายคริสต์ทศวรรษ 1990 และ 2000 จนกลายมาเป็นเครือข่ายสมัครสมาชิก รายการข่าวทางเคเบิลที่โดดเด่นในสหรัฐอเมริกา ภายในเดือนกันยายน พ.ศ. 2018 ครัวเรือนของสหรัฐจำนวน 87 ล้านครัวเรือน (ร้อยละ 91 ของสมาชิกโทรทัศน์) สามารถรับฟ็อกซ์นิวส์ ได้ ในปี 2019 เป็นเครือข่ายเคเบิลที่มีผู้ชมสูงสุด โดยมีผู้ชมเฉลี่ย 2.5 ล้านคนในช่วงเวลาไพรม์ไทม์
รูเพิร์ต เมอร์ด็อก

คีท รูเพิร์ต เมอร์ด็อก ("-dok"; เกิดเมื่อวันที่ 11 มีนาคม ค.ศ. 1931) เป็นนักธุรกิจชาวอเมริกันที่เกษียณอายุแล้ว นักลงทุน และเจ้าพ่อสื่อ ผ่านทางบริษัทนิวส์คอร์ปของเขา เขาเป็นเจ้าของสำนักพิมพ์ระดับท้องถิ่น ระดับประเทศ และระดับนานาชาติ หลายร้อยแห่งทั่วโลก รวมถึงในสหราชอาณาจักร ("เดอะซัน" และ "เดอะไทมส์") ในออสเตรเลีย ("เดอะเดลีเทลิกราฟ, เฮอร์รอลด์ซัน" และ "ดิออสเตรเลียน") ในสหรัฐอเมริกา ("เดอะวอลล์สตรีทเจอร์นัล" และ "นิวยอร์กโพสต์") สำนักพิมพ์หนังสือฮาร์เพอร์คอลลินส์และสถานีโทรทัศน์สกายนิวส์ออสเตรเลียและฟ็อกซ์นิวส์ (ผ่านทางฟ็อกซ์ คอร์ปอเรชั่น) เขายังเคยเป็นเจ้าของสกาย (จนถึงปี 2018), ทเวนตีเฟิสต์เซนจูรีฟอกซ์ (จนถึงปี 2019) และ "นิวส์ออฟเดอะเวิลด์" ซึ่งปัจจุบันปิดตัวไปแล้วอีกด้วย ด้วยมูลค่าสุทธิ US$พันล้าน ข้อมูลเมื่อ ค.ศ. 2022 (2022)[ [update]] เมอร์ด็อกเป็นบุคคลที่รวยที่สุดอันดับที่ 31 ในสหรัฐอเมริกาและอันดับที่ 71 ของโลกตามนิตยสาร "ฟอบส์" เนื่องจากอิทธิพลด้านความมั่งคั่งที่แผ่ขยายไปทั่วสื่อและการเมือง ทำให้เมอร์ด็อกได้รับการขนานนามว่าเป็นผู้ปกครองที่มีอภิสิทธิ์ชน
หลักการห้ามผลักดันกลับ

หลักการห้ามผลักดันกลับ  เป็นหลักการขั้นพื้นฐานในกฎหมายระหว่างประเทศที่ถูกบัญญัติไว้ในอนุสัญญาว่าด้วยสถานภาพผู้ลี้ภัย โดยห้ามประเทศใด ๆ เนรเทศ (ผลักดันกลับ) ใครก็ตามสู่ประเทศที่ "จะคุกคามชีวิตหรืออิสรภาพ" ของพวกเขา เนื่องด้วย "เชื้อชาติ ศาสนา สัญชาติ การเป็นสมาชิกของกลุ่มสังคมใดกลุ่มหนึ่ง หรือความคิดเห็นทางการเมือง" โดยข้อยกเว้นเพียงหนึ่งเดียวคือ "อาจมีเหตุอันสมเหตุสมผล" ให้เกิด "อันตรายต่อความมั่นคงของรัฐ" หรือ "อันตรายต่อชุมชนของประเทศนั้น" ซึ่งหลักการนี้ แตกต่างกับการขอลี้ภัยทางการเมือง อันจะได้สิทธิเมื่อได้พิสูจน์ความกลัวจากการถูกข่มเหงทางการเมืองอย่างมีมูลแล้ว หลักการนี้ยังห้ามการเนรเทศผู้คน รวมถึงผู้ลี้ภัย ไปยังพื้นที่สงครามและพื้นที่ภัยพิบัติอื่น ๆ อีกด้วย
หลักการห้ามผลักดันกลับมักถูกมองเป็นหนึ่งในกฎหมายจารีตประเพณีระหว่างประเทศ ที่ซึ่งมีผลแม้รัฐนั้นจะมิได้ลงนามในอนุสัญญาปี ค.ศ. 1951 ว่าด้วยสถานภาพผู้ลี้ภัยและพิธีสารปี ค.ศ. 1967 หลักการดังกล่าวยังเป็นที่ถกเถียงว่าเป็น หลักกฎหมายบังคับเด็ดขาด ("jus cogens") ซึ่งประเทศต้องประพฤติตามโดยห้ามเปลี่ยนแปลงจุดประสงค์หรือเปลี่ยนแปลงภายใต้สถานการณ์ใด (การยกเลิกบทกฎหมายเพียงบางส่วน, derogation) ในกฎหมายระหว่างประเทศหรือไม่ โดยการโต้เถียงใน "หลักกฎหมายบังคับเด็ดขาด" ถูกจุดประกายขึ้นมาอีกครั้งหลังเกิดวินาศกรรม 11 กันยายนที่ประเทศสหรัฐอเมริกาและประเทศอื่น ๆ ในยุโรป
มัตสึบูชิ

มัตสึบูชิ  เป็นเมืองที่ตั้งอยู่ในอำเภอคิตากัตสึชิกะ ทางตะวันออกของจังหวัดไซตามะ ประเทศญี่ปุ่น มีขนาดพื้นที่ทั้งหมด 16.20 ตารางกิโลเมตร มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 27,133 คน มีความหนาแน่นของประชากร 1,675 คนต่อตารางกิโลเมตร
ภูมิศาสตร์.
เมืองมัตสึบูชิตั้งอยู่บนที่ราบสูงชิโมซะทางตะวันออกสุดของจังหวัดไซตามะ บนพื้นที่ตอนกลางของแม่น้ำเอโดะ และติดกับจังหวัดชิบะทางทิศตะวันออก
ภูมิอากาศ.
เมืองมัตสึบูชิมีภูมิอากาศแบบอบอุ่นชื้นกึ่งเขตร้อน (เคิพเพิน "Cfa") มีลักษณะเด่นคือฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีของเมืองมัตสึบูชิอยู่ที่ 14.7 °C ปริมาณน้ำฝนเฉลี่ยทั้งปีอยู่ที่ 1,408 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคม อยู่ที่ประมาณ 26.4 °C และต่ำสุดในเดือนมกราคม อยู่ที่ประมาณ 3.1 °C
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของเมืองมัตสึบูชิมีแนวโน้มคงที่หลังจากเติบโตมาหลายทศวรรษ
ประวัติศาสตร์.
พื้นที่ที่เป็นเมืองมัตสึบูชิเคยเป็นส่วนหนึ่งของแคว้นชิโมซะก่อนยุคเมจิ และกลายเป็นส่วนหนึ่งของจังหวัดไซตามะที่ก่อตั้งขึ้นเมื่อ ค.ศ. 1871 ต่อมาเมื่อมีการจัดตั้งระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านมัตสึบูชิเรียวขึ้นภายในอำเภอคิตากัตสึชิกะ จังหวัดไซตามะ และเปลี่ยนชื่อเป็นหมู่บ้านมัตสึบูชิเมื่อวันที่ 1 เมษายน ค.ศ. 1956 และได้รับการยกฐานะเป็นเมืองเมื่อวันที่ 1 เมษายน ค.ศ. 1969
การเมืองการปกครอง.
เมืองมัตสึบูชิมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาเมืองเป็นฝ่ายนิติบัญญัติระบบสภาเดียวซึ่งประกอบด้วยสมาชิก 15 คน ในแง่ของการเมืองระดับจังหวัด เมืองมัตสึบูชิเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน และในแง่ของการเมืองระดับชาติ เมืองมัตสึบูชิเป็นส่วนหนึ่งของเขตเลือกตั้งที่ 14 จังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ.
เมืองมัตสึบูชิเดิมเป็นศูนย์กลางการทำนาข้าว แต่พื้นที่เกษตรกรรมกำลังถูกแทนที่ด้วยการขยายตัวของเมือง ปัจจุบันเมืองนี้มีผลผลิตต่าง ๆ ได้แก่ ไข่ กะหล่ำปลี"ฮากูไซ" และ"เนงิ" ซึ่งเป็นต้นหอมญี่ปุ่น
การศึกษา.
เมืองมัตสึบูชิมีโรงเรียนประถมศึกษา 3 แห่ง โรงเรียนมัธยมศึกษาตอนต้น 2 แห่งที่สังกัดเทศบาลเมืองมัตสึบูชิ และมีโรงเรียนมัธยมศึกษาตอนปลาย 1 แห่งที่สังกัดคณะกรรมการการศึกษาจังหวัดไซตามะ ส่วนในระดับอุดมศึกษา เมืองนี้เป็นที่ตั้งของมหาวิทยาลัยไทโช วิทยาเขตมัตสึบูชิ
การขนส่ง.
รถไฟ.
เมืองมัตสึบูชิไม่มีรถไฟโดยสารให้บริการ
หยวน หวงโถว

หยวน หวงโถว (เกิด ? – ปี 559) เป็นชาวอำเภอหลัวหยาง มณฑลเหอหนาน (ปัจจุบันคือนครลั่วหยาง มณฑลเหอหนาน ประเทศจีน) เป็นเชื้อพระวงศ์ของราชวงศ์เว่ย์เหนือ สืบเชื้อสายมาจากจักรพรรดิถัวป้าฮวง ซึ่งภายหลังได้รับการถวายพระเกียรติยศเป็นจักรพรรดิเจี้ยมู่ เป็นพระโอรสของจักรพรรดิหยวน หลาง (อันติ้งอ๋อง) ซึ่งต่อมาได้เป็นจักรพรรดิ เขาเป็นหนึ่งในราชวงศ์เว่ย์เหนือ
ประวัติ.
หยวน หวงโถว สืบทอดตำแหน่งอันติ้งอ๋องของบิดา ต่อมาได้รับการเปลี่ยนตำแหน่งเป็นอันผิงอ๋อง ในสมัยที่เกา เฉิงเรืองอำนาจในราชวงศ์ตงเว่ย หยวน หวงโถว ก่ออาชญากรรมและหลบหนี ทำให้พระปิตุลาของเขา หยวน จิ่งเจ๋อ (อ๋องแห่งจางอู่) พร้อมกับพระชายาและพระมารดาของอ๋องแห่งจางอู่ ถูกลงโทษ ขุนนางผู้รับผิดชอบสอบสวนคือปี้ อี้อวิ๋น ซึ่งสั่งกักขังบุคคลที่เกี่ยวข้อง ทั้งที่บางคนได้รับการพิจารณาก่อนและบางคนถูกจับโดยไม่มีการรายงาน
หลังจากราชวงศ์เป่ยฉียึดอำนาจมาโดยการบีบบังคับให้สละราชสมบัติ หยวน หวงโถว ถูกลดศักดิ์ลงตามกฎมณเฑียรบาล
ในปีที่ 10 แห่งรัชศกเทียนเป่า (เป่ยฉี) (ปี 559) นักพยากรณ์หลวงทูลว่า "ปีนี้สมควรชำระล้างสิ่งเก่าและสร้างสิ่งใหม่" จักรพรรดิฉีเหวินเซฺวียน แห่งเป่ยฉีจึงตรัสถามหยวน เส้าว่า "จักรพรรดิฮั่นกวังอู่แห่งราชวงศ์ฮั่นตะวันออกฟื้นฟูราชวงศ์ฮั่นได้อย่างไร?" หยวน เส้าตอบว่า "เพราะเขากำจัดเชื้อพระวงศ์หลิวไม่หมดสิ้น" ด้วยเหตุนี้ จักรพรรดิเกา หยาง จึงสังหารเชื้อพระวงศ์หยวนเพื่อใช้เป็นพิธีกรรมทางไสยศาสตร์ ในเดือนพฤษภาคม ได้สังหารหยวน ซื่อเต๋อ, หยวน จิ่งซื่อ และตระกูลอื่นรวม 25 ตระกูล อีก 19 ตระกูลถูกควบคุมตัว หยวน เส้า ถูกขังในคุกหลวงจนต้องกินแขนเสื้อของตนเองและเสียชีวิตจากความอดอยาก
ในเดือนกรกฎาคม เกา หยาง ได้สังหารเชื้อพระวงศ์หยวนครั้งใหญ่ ตั้งแต่เชื้อสายของจักรพรรดิทั้วป๋า ซื่ออี้เจียน เป็นต้นไป ถูกประหารเกือบหมดสิ้น ผู้ที่บิดาหรือปู่เคยเป็นอ๋อง หรือเคยมีฐานะสูงส่ง หรือเป็นชายฉกรรจ์ ถูกนำไปประหารที่ตลาดตะวันออก ทารกของราชวงศ์หยวนถูกโยนขึ้นกลางอากาศแล้วใช้หอกเสียบแทง ผู้ที่ถูกฆ่าตายในเหตุการณ์นี้รวมแล้ว 721 คน ศพทั้งหมดถูกโยนลงแม่น้ำจางสุ่ย ผู้คนในเมืองเย่หวาดกลัวจนเลิกกินปลาชั่วระยะเวลาหนึ่ง เพราะมีผู้พบเล็บมนุษย์ในท้องปลา
หยวน หวงโถว ถูกสั่งให้ทดลองบินโดยใช้ว่าวกระดาษจากหอคอยทองคำฟีนิกซ์ เช่นเดียวกับนักโทษคนอื่นๆ มีเพียงเขาเท่านั้นที่สามารถบินไปถึงจื่อมั่ว (ถนนสายตะวันตกของเมืองเย่) ได้สำเร็จ อย่างไรก็ตาม เขาถูกส่งตัวกลับไปยังคุกของขุนนางผู้ตรวจการ และถูกปี้ อี้อวิ๋น สั่งให้ตายโดยการอดอาหาร
หยวน หวงโถว ได้รับการบันทึกว่าเป็นบุคคลแรกในประวัติศาสตร์ที่สามารถบินได้สำเร็จ
พนักงานล้างจาน

พนักงานล้างจาน คือผู้ที่ล้างและเช็ดจานชาม, เครื่องครัว และช้อนส้อม โดยมักจะอยู่ใน "ส่วนหลังร้าน" ภัตตาคารหรือสถานประกอบการ ส่วนในสหราชอาณาจักร บทบาทนี้เรียกอีกอย่างว่าพนักงานทำความสะอาดในครัว (kitchen porter) แต่ในกรณีนี้ บทบาทมักจะรวมถึงการทำความสะอาดเพิ่มเติมและหน้าที่เตรียมอาหารเบา ๆ เช่นกัน
หน้าที่และการทำงาน.
พนักงานล้างจานส่วนใหญ่มักทำงานในภัตตาคารหรือสถานประกอบการ
และพนักงานล้างจานในครัวพาณิชย์มักเป็นงานระดับเริ่มต้นที่สามารถนำไปสู่การเป็นอาชีพในด้านการเตรียมอาหาร
ส่วนการศึกษาวิจัยของโครงการวิจัยชาวฮิสแปนิกใน ค.ศ. 2008 รายงานว่าผู้ย้ายถิ่นฐานอย่างผิดกฎหมายสู่สหรัฐจำนวนมากทำงานเป็นพนักงานล้างจาน
โบโน

พอล เดวิด ฮิวสัน (เกิดเมื่อวันที่ 10 พฤษภาคม ค.ศ. 1960) มีฉายาว่า โบโน (Bono) เป็นนักร้อง นักแต่งเพลง และนักกิจกรรมชาวไอริช เขาเป็นสมาชิกผู้ก่อตั้ง นักร้องนำ และนักแต่งเนื้อเพลงหลักของวงร็อก ยูทู โบโนเป็นที่รู้จักในเรื่องสไตล์การร้องอันเร่าร้อนรวมไปถึงการเขียนเพลงและสไตล์การแสดงอันยิ่งใหญ่ เนื้อเพลงที่แต่งประกอบด้วยเนื้อหาเกี่ยวกับสังคมและการเมือง รวมถึงภาพทางศาสนาที่ได้รับแรงบันดาลใจจากศรัทธาในคริสเตียน
โบโนเกิดและเติบโตในเมืองดับลิน ประเทศไอร์แลนด์ เข้าเรียนที่โรงเรียนเมานต์เทมเพิลคอมพรีเฮนซีฟ ซึ่งในปี 1976 เขาเริ่มคบหากับอลิสัน สจ๊วต ซึ่งเป็นภรรยาในอนาคตของเขา รวมถึงก่อตั้งวงดนตรีร่วมกับเพื่อนร่วมชั้นเรียนจนกลายมาเป็นยูทู ในช่วงปีแรก ๆ ของวงยูทู เนื้อเพลงที่โบโนมีส่วนร่วมแต่งมีโทนขบถและจิตวิญญาณ เมื่อวงเติบโตขึ้น เนื้อเพลงของเขาได้รับแรงบันดาลใจมากขึ้นจากประสบการณ์ส่วนตัวที่แบ่งปันกับสมาชิกคนอื่น ๆ ในฐานะสมาชิกของยูทู โบโนได้รับรางวัลแกรมมี 22 รางวัลและมีชื่อบรรจุอยู่ในหอเกียรติยศร็อคแอนด์โรล
เมอร์คิวรีเรเคิดส์

เมอร์คิวรีเรเคิดส์  เป็นค่ายเพลงอเมริกันที่ยูนิเวอร์แซลมิวสิกกรุปเป็นเจ้าของ ได้รับความสำเร็จอย่างมากในฐานะการดำเนินการแบบอิสระในช่วงคริสต์ทศวรรษ 1940 และ1950 สแมชเรเคิดส์และฟอนทานาเรเคิดส์เป็นค่ายเพลงย่อยของเมอร์คิวรี ค่ายเมอร์คิวรีออกอัลบั้มร็อก โซล ฟังก์ ริทึมแอนด์บลูส์ ดูวอป บลูส์ ป็อป ร็อกแอนด์โรล และแจ๊ส ในสหรัฐอเมริกาค่ายดำเนินการผ่าน รีพับลิกเรเคิดส์ ส่วนในสหราชอาณาจักร และญี่ปุ่น (ในชื่อ Mercury Tokyo ในประเทศหลัง) จัดจำหน่ายโดยอีเอ็มไอเรเคิดส์ 
นับตั้งแต่การแยกค่ายอย่าง ไอแลนด์เรเคิดส์, โมทาวน์, เมอร์คิวรีเรเคิดส์ และเดฟแจมเรเคิดดิงส์ เมื่อแยกตัวออกจากกันและรวมเป็นดิไอแลนด์เดฟแจมมิวสิกกรุป เมอร์คิวรีเรเคิดส์ก็อยู่ภายใต้สังกัดไอแลนด์เรเคิดส์ แม้ว่าผลงานเก่า ๆ ของบริษัทจะยังคงเป็นของ ดิไอแลนด์เดฟแจมมิวสิกกรุป (ปัจจุบันคือ ไอแลนด์เรเคิดส์) ก็ตาม
ดี.ซี. อาร์มอรี

ดี.ซี. อาร์มอรี เป็นคลังอาวุธและสนามกีฬาอเนกประสงค์ขนาด 10,000 ที่นั่งในภาคตะวันออกของสหรัฐอเมริกา ตั้งอยู่ในกรุงวอชิงตันดีซี ทางทิศตะวันออกของอาคารรัฐสภาสหรัฐ บริหารโดยองค์การการประชุมและการกีฬาวอชิงตัน อาร์มอรี่ถูกสร้างขึ้น และเปิดใช้งานในปี ค.ศ. 1941 เป็นกองบัญชาการ คลังอาวุธ และสถานที่ฝึก สำหรับกองกำลังป้องกันแห่งชาติเขตโคลัมเบีย ในปีหลัง ๆ มานี้ ได้ถูกปรับเปลี่ยนเป็นสถานที่จัดงานหลากหลายประเภท อาคารที่อยู่ทางทิศตะวันออกเฉียงเหนือของอาคารคือ สนามกีฬาอาร์เอฟเค ซึ่งเปิดในปี ค.ศ. 1961
หมายเหตุ.
<templatestyles src="Reflist/styles.css" />
Natural Language Toolkit

<ns>0</ns>
 <revision>
 <timestamp>2025-02-28T18:58:28Z</timestamp>
 <contributor>
 <username>Phyblas</username>
 </contributor>
 <comment>Phyblas ย้ายหน้า Natural Language Toolkit ไปยัง ชุดเครื่องมือภาษาธรรมชาติ</comment>
 <origin>12172277</origin>
 <model>wikitext</model>
 <format>text/x-wiki</format>
โนดะ (จังหวัดอิวาเตะ)

โนดะ  เป็นหมู่บ้านที่ตั้งอยู่ในอำเภอคูโนเฮะ ทางตะวันออกเฉียงเหนือของจังหวัดอิวาเตะ ประเทศญี่ปุ่น มีขนาดพื้นที่ทั้งหมด 80.80 ตารางกิโลเมตร มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 3,628 คน มีความหนาแน่นของประชากร 44.9 คนต่อตารางกิโลเมตร
ภูมิศาสตร์.
หมู่บ้านโนดะตั้งอยู่ทางตะวันออกเฉียงเหนือจังหวัดอิวาเตะ โดยมีมหาสมุทรแปซิฟิกอยู่ทางทิศตะวันออก พื้นที่ส่วนตะวันตกของหมู่บ้านเป็นเทือกเขาคิตากามิ ส่วนหนึ่งของแนวชายฝั่งของหมู่บ้านโนดะอยู่ภายในเขตอุทยานแห่งชาติซันริกุฟุกโก
เทศบาลข้างเคียง.
<templatestyles src="Flowlist/styles.css" />
ภูมิอากาศ.
หมู่บ้านโนดะมีภูมิอากาศแบบอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน "Cfb") มีลักษณะเด่นคือฤดูร้อนที่อบอุ่นและฤดูหนาวที่หนาวเย็นมีหิมะตกหนัก อุณหภูมิเฉลี่ยทั้งปีของโนดะอยู่ที่ 8.7 °C ปริมาณน้ำฝนเฉลี่ยทั้งปีอยู่ที่ 1,273 มิลลิเมตร โดยเดือนกันยายนเป็นเดือนที่มีฝนตกชุกที่สุด และเดือนกุมภาพันธ์เป็นเดือนที่แห้งแล้งที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 21.4 °C และต่ำสุดในเดือนมกราคมอยู่ที่ประมาณ −2.9 °C
สถิติประชากร.
ตามข้อมูลสำมะโนประชากรของญี่ปุ่น ประชากรของโนดะมีจำนวนสูงสุดในราว ค.ศ. 1960 และลดลงอย่างต่อเนื่องตลอด 60 ปีที่ผ่านมา
ประวัติศาสตร์.
พื้นที่ที่เป็นหมู่บ้านโนดะในปัจจุบัน เดิมเป็นส่วนหนึ่งของแคว้นโบราณที่ชื่อแคว้นมุตสึ ซึ่งมีตระกูลนัมบุปกครองมาตั้งแต่ยุคมูโรมาจิ และเป็นส่วนหนึ่งของอาณาเขตศักดินาฮาจิโนเฮะ ภายใต้รัฐบาลโชกุนโทกูงาวะในยุคเอโดะ
ในช่วงต้นยุคเมจิ เมื่อมีการจัดตั้งระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านโนดะขึ้นภายในอำเภอคิตากูโนเฮะ พื้นที่ดังกล่าวได้รับผลกระทบจากคลื่นสึนามิที่เกิดจากแผ่นดินไหวซันริกุใน ค.ศ. 1896 ซึ่งทำให้ชาวบ้านเสียชีวิต 261 รายและบ้านเรือนพังเสียหาย 411 หลัง อำเภอคิตากูโนเฮะและอำเภอมินามิกูโนเฮะได้ยุบรวมกันเป็นอำเภอคูโนเฮะเมื่อวันที่ 1 เมษายน ค.ศ. 1897 หมู่บ้านโนดะได้รับผลกระทบจากคลื่นสึนามิอีกครั้งจากแผ่นดินไหวซันริกุใน ค.ศ. 1933 ซึ่งทำให้มีผู้เสียชีวิต 7 รายและบ้านเรือนพังเสียหาย 58 หลัง และใน ค.ศ. 2011 ได้เกิดแผ่นดินไหวและคลื่นสึนามิในโทโฮกุ ซึ่งสร้างความเสียหายอย่างกว้างขวาง
การเมืองการปกครอง.
หมู่บ้านโนดะมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาหมู่บ้านเป็นสภานิติบัญญัติระบบสภาเดียวที่มีสมาชิก 8 คน ในแง่ของการเมืองระดับจังหวัด หมู่บ้านโนดะและนครคูจิที่อยู่ใกล้เคียงรวมกันเป็นเขตเลือกตั้งที่ให้สมาชิกสภาจังหวัดอิวาเตะจำนวน 2 ที่นั่ง และในแง่ของการเมืองระดับชาติ หมู่บ้านโนดะเป็นส่วนหนึ่งของเขตเลือกตั้งที่ 2 จังหวัดอิวาเตะ ในการเลือกตั้งสมาชิกสภาผู้แทนราษฎร ซึ่งเป็นสภาล่างในรัฐสภาญี่ปุ่น
เศรษฐกิจ.
เศรษฐกิจในท้องถิ่นส่วนใหญ่ขึ้นอยู่กับการประมงเชิงพาณิชย์และส่วนน้อยจะเป็นภาคการเกษตร พื้นที่แห่งนี้เคยขึ้นชื่อเรื่องการผลิตเกลือ
การศึกษา.
หมู่บ้านโนดะมีโรงเรียนประถมศึกษา 1 แห่งและโรงเรียนมัธยมศึกษาตอนต้น 1 แห่งที่ดำเนินการโดยเทศบาลหมู่บ้านโนดะ และมีโรงเรียนมัธยมศึกษาตอนปลาย 1 แห่งที่ดำเนินการโดยคณะกรรมการการศึกษาจังหวัดอิวาเตะ
โนดะ

โนดะ อาจหมายถึง
ความหมายอื่น.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
มนุษย์มัจฉา

มนุษย์มัจฉา (Man from Atlantis) เป็นซีรีส์โทรทัศน์แนวซูเปอร์ฮีโร่ของอเมริกาที่ออกอากาศทางเครือข่ายบริษัทแพร่สัญญาณแห่งชาติ ชื่อย่อ เอ็นบีซี (NBC) ตั้งแต่ปี 1977–78 โดยเริ่มต้นจากภาพยนตร์โทรทัศน์ 4 เรื่องที่ออกอากาศในช่วงฤดูใบไม้ผลิปี 1977 ภาพยนตร์เรื่องนี้ได้รับเรตติ้งสูงซึ่งนำไปสู่การจัดทำซีรีส์รายสัปดาห์สำหรับฤดูกาล 1977–78 (1977–78 season) แต่ก็ถูกยกเลิกหลังจากฉายไปได้ 13 ตอนเนื่องจากผู้ชมลดลงและต้นทุนการผลิตที่สูง 
ซีรี่ส์โืทรทัศน์เรื่องนี้ เคยนำมาออกอากาศฉายในประเทศไทยครั้งแรกเมื่อประมาณเกือบ 40 ปีที่แล้วทางสถานีโทรทัศน์กองทัพบกช่อง 5 ในช่วงเวลาเย็น
คำอธิบายซีรีส์.
ซีรีส์เรื่องนี้มี แพทริก ดัฟฟี่ (Patrick Duffy) รับบทเป็นชายที่อยู่ในภาวะเสียความจำซึ่งมีชื่อว่า มาร์ก แฮร์ริส (Mark Harris) ซึ่งเชื่อกันว่าเป็นพลเมืองเพียงคนเดียวที่รอดชีวิตจากอารยธรรมแอตแลนติส ที่สาบสูญ เขามีความสามารถพิเศษหลายอย่าง รวมถึงความสามารถในการหายใจใต้น้ำ ทนต่อแรงกดดันที่ลึกเป็นพิเศษ และพละกำลังที่เหนือมนุษย์ มือและเท้าของเขามีพังผืด ดวงตาของเขามีความไวต่อแสงมากเป็นพิเศษ และเขาว่ายน้ำโดยใช้แขนและขาในลักษณะที่คล้ายกับท่าผีเสื้อใต้น้ำหรือเตะแบบโลมา (dolphin kick) หลังจากที่เขาถูกค้นพบ เขาก็ได้รับการคัดเลือกจากมูลนิธิวิจัยมหาสมุทร ซึ่งเป็นหน่วยงานของรัฐบาลที่ดำเนินการวิจัยลับขั้นสูงและสำรวจความลึกของมหาสมุทรด้วยเรือดำน้ำที่มีความซับซ้อนชื่อว่า ซีเทเซียน (Cetacean) (แปลว่า "วาฬ")
ถั่วเหลืองดำ

ถั่วเหลืองดำ (黒豆 หรือ 黒大豆) เป็นถั่วเหลืองชนิดหนึ่ง
ภาพรวม.
เปลือกหุ้มเมล็ดมีเม็ดสีแอนโทไซยานินซึ่งทำให้ถั่วมีสีดำเมื่อสุก ในด้านคุณค่าทางโภชนาการถือว่าเทียบเท่าถั่วเหลืองทั่วไป
โดยทั่วไปจะปลูกด้วยเมล็ดในช่วงต้นเดือนกรกฎาคม และดอกจะบานในเดือนสิงหาคม (อาจเป็นสีชมพูอ่อน สีม่วงอ่อน หรือสีขาว ขึ้นอยู่กับพันธุ์) และฝักจะออกผลตั้งแต่เดือนกันยายนถึงตุลาคม ผลไม้จะค่อย ๆ เปลี่ยนเป็นสีดำและเก็บเกี่ยวได้ตั้งแต่ต้นเดือนตุลาคมถึงต้นเดือนพฤศจิกายนสำหรับพันธุ์กลางฤดู และตั้งแต่กลางเดือนพฤศจิกายนถึงต้นเดือนธันวาคมสำหรับพันธุ์ปลายฤดู ในยุคหลังมานี้ ถั่วแระที่เก็บเกี่ยวในเดือนตุลาคมก่อนที่ผลจะเปลี่ยนเป็นสีดำ ได้กลายเป็นที่นิยม
สำหรับพันธุ์ทัมบะซึ่งมีเมล็ดถั่วขนาดใหญ่ ฤดูเก็บเกี่ยวโดยทั่วไปจะอยู่ระหว่างสัปดาห์แรกถึงสัปดาห์ที่สี่ของเดือนตุลาคม พื้นที่การผลิตตั้งอยู่บนภูเขาบริเวณรอบเมืองทัมบะซาซายามะในจังหวัดเฮียวโงะ หรือ เมืองเคียวตัมบะ ในจังหวัดเกียวโต ในช่วงฤดูร้อนซึ่งเป็นช่วงที่ปลูกถั่ว อากาศจะร้อนและชื้นมากในตอนกลางวันและหนาวมากในตอนกลางคืน โดยมีอุณหภูมิที่แตกต่างกันมากระหว่างกลางวันและ กลางคืน และพื้นที่ดังกล่าวมักมีหมอกหนาและมีฝนตกปานกลาง สภาพอากาศและดินที่อุดมสมบูรณ์ทำให้ที่นี่มีสภาพแวดล้อมที่เหมาะสำหรับการผลิตถั่วเหลืองดำคุณภาพสูง อย่างไรก็ตาม การเพาะปลูกอย่างต่อเนื่องในแปลงเดียวกันจะทำให้สารอาหารในดินลดลง และส่งผลต่อการเจริญเติบโตของถั่วเหลืองดำ ดังนั้น เกษตรกรจำนวนมากจึงใช้วิธีการการปลูกหมุนเวียนไปกับต้นข้าว ในแปลงเดียวกันในปีถัดไปหลังจากปลูกถั่วเหลืองดำ
การใช้รับประทาน.
ใช้บริโภคโดยตรง.
กล่าวกันว่าถั่วเหลืองดำต้มถูกคิดค้นขึ้นเพื่อฉลองปีใหม่ตามร้านอาหารหรูในเอโดะในยุคเอโดะ และถือเป็นส่วนสำคัญของอาหารปีใหม่ (โอเซจิ)
ถั่วเหลืองดำต้มมี 2 ประเภท คือ ถั่วเหลืองดำต้มนิ่ม และถั่วเหลืองดำต้มแข็ง ถั่วเหลืองดำต้มนิ่มมี 2 ประเภท คือแบบที่ต้มจนนิ่มแล้วเคี่ยวในน้ำเชื่อม และ แบบที่แช่ในน้ำปรุงรสแล้วต้มไฟอ่อนเป็นเวลานาน
ใช้เป็นอาหารแปรรูป.
มีการนำถั่วเหลืองดำมาใช้เป็นอาหารแปรรูปมีหลากหลายประเภท เช่นเดียวกับถั่วเหลืองทั่วไป เช่น คินาโกะ ถั่วคั่ว นัตโต เต้าหู้ และ ถั่วแระ
ถั่วเหลืองดำยังมีการนำไปทำเป็นชา เรียกว่าชาถั่วเหลืองดำ
คุณค่าทางโภชนาการ.
ถั่วเหลืองดำมีฤทธิ์ยับยั้งเอนไซม์อัลฟากลูโคซิเดส ซึ่งช่วยลดระดับน้ำตาลในเลือด
กาบรีแยล โบร์โตเลตู

กาบรีแยล โลเร็งซู โบร์โตเลตู โอลีเวย์รา (เกิด 14 ตุลาคม ค.ศ. 2004) เป็นนักแข่งรถชาวบราซิล ปัจจุบันแข่งรถในการแข่งขันฟอร์มูลาวันให้แก่เซาเบอร์
โบร์โตเลตูเกิดและเติบโตที่รัฐเซาเปาลู เขาเริ่มต้นแข่งรถคาร์ตเมื่ออายุเจ็ดขวบ และเป็นแชมป์หลายรายการในระดับชาติ จนได้เลื่อนขึ้นสู่การแข่งขันฟอร์มูลาระดับรองใน ค.ศ. 2020 โบร์โตเลตูกลายเป็นผู้ชนะการแข่งขันของรายการ และฟอร์มูลารีเจียนัลชิงแชมป์ยุโรป ด้วยการฝึกสอนจาก เฟร์นันโด อาลอนโซ แชมป์โลกฟอร์มูลาวันสองสมัย ก่อนที่เขาจะได้รับตำแหน่งแชมป์แรกในรายการ กับไทรเดนต์ โบร์โตเลตูเลื่อนขึ้นสู่รายการเอฟไอเอฟอร์มูลาทู ฤดูกาล และได้รับตำแหน่งแชมป์กลับมากับอินวิกตา ทำให้เขากลายเป็นนักขับคนที่เจ็ดที่เป็นแชมป์ในรายการจีพีทูซีรีส์/ฟอร์มูลาทู ในฤดูกาลแรกของตนเอง และกลายเป็นนักขับคนแรกในฟอร์มูลาทูที่ได้รับชัยชนะจากการออกตัวที่ตำแหน่งสุดท้ายของกริดในการแข่งขันที่
โบร์โตเลตูเป็นสมาชิกโครงการสนับสนุนนักแข่งรุ่นใหม่ของแมกลาเรนระหว่าง ค.ศ. 2023 ถึง 2024 โบร์โตเลตูเข้าร่วมเซาเบอร์สำหรับการแข่งขันฟอร์มูลาวัน ฤดูกาล ก่อนที่อาวดี้จะเป็นเจ้าของทีมแทนในฤดูกาลถัดมา โดยเขาเซ็นสัญญาอยู่กับเซาเบอร์ / อาวดี้อย่างน้อยจนสิ้นสุดฤดูกาล 2026
การสำรวจดิน

การสำรวจดิน หรือ การทำแผนที่ดิน เป็นกระบวนการจำแนกประเภทดิน และคุณสมบัติอื่น ๆ ของดินในพื้นที่ที่กำหนดและการแปลงให้เป็นพิกัดทางภูมิศาสตร์
ภูมิหลัง.
การสำรวจดินใช้หลักการทางปฐพีศาสตร์และนำมาจากธรณีสัณฐานวิทยา ทฤษฎีการก่อตัวของดิน ภูมิศาสตร์กายภาพ ภูมิอากาศวิทยา และการวิเคราะห์พืชพันธุ์ ตลอดจนวิชาที่เกี่ยวข้องกับป่าไม้ เกษตรศาสตร์ และการใช้ประโยชน์ที่ดินต่าง ๆ โดยแหล่งข้อมูลหลักสำหรับการสำรวจดินได้มาจากการเก็บตัวอย่างภาคสนามและการสำรวจจากระยะไกล ซึ่งการสำรวจระยะไกลจะใช้รูปถ่ายทางอากาศเป็นหลัก แต่ LiDAR และเทคนิคทางดิจิทัลอื่น ๆ ก็กำลังได้รับความนิยมเพิ่มมากขึ้นเช่นกัน โดยในอดีต นักปฐพีศาสตร์จะนำรูปถ่ายทางอากาศ แผนที่ภูมิลักษณ์หรือแผนที่ลักษณะทางภูมิศาสตร์ และเอกสารการทำแผนที่นำติดไปด้วยในการลงภาคสนาม ซึ่งในปัจจุบัน มีนักปฐพีศาสตร์จำนวนมากขึ้นเรื่อย ๆ ที่นำแท็บเล็ตที่มีความทนทานสูง (Rugged computer) และระบบ GPS ไปใช้ในภาคสนามด้วย โดยแท็บเล็ตสามารถโหลดข้อมูลภาพถ่ายทางอากาศแบบดิจิทัล LiDAR ลักษณะภูมิประเทศ ฐานข้อมูลภูมิสารสนเทศของดิน คีย์การทำแผนที่ ฯลฯ
หลักการ.
หลักในการสำรวจดินประกอบด้วย 4 ประการดังต่อไปนี้
ระดับการสำรวจและจำแนกดิน.
วัตถุประสงค์ของการนำข้อมูลดินไปใช้มีความแตกต่างกัน ทำให้การสำรวจ การจำแนก และหรือการทำแผนที่ดิน มีระดับความหยาบหรือละเอียดแตกต่างกันออกไปหลายระดับ ตั้งแต่หยาบมากจนถึงละเอียดมาก ดังต่อไปนี้
สิ่งพิมพ์.
คำว่า "soil survey" อาจใช้เป็นคำนามเพื่ออธิบายผลที่เผยแพร่ได้ และในสหรัฐ การสำรวจเหล่านี้เคยได้รับการตีพิมพ์ในรูปแบบหนังสือสำหรับแต่ละรัฐโดยโครงการความร่วมมือระหว่างรัฐในการสำรวจดิน (National Cooperative Soil Survey) ซึ่งปัจจุบันการสำรวจดินไม่ได้ถูกตีพิมพ์ในรูปแบบหนังสืออีกต่อไปแต่จะมีการเผยแพร่ทางเว็บ และสามารถเข้าถึงได้จาก NRCS Web Soil Survey ซึ่งทุกคนสามารถสร้างการสำรวจดินแบบกำหนดเองได้ ซึ่งช่วยให้ข้อมูลเกี่ยวกับดินล่าสุดไหลไปสู่ผู้ใช้ได้รวดเร็วยิ่งขึ้น ในอดีตอาจต้องใช้เวลานานหลายปีในการตีพิมพ์ผลการสำรวจดินเป็นกระดาษ ซึ่งในปัจจุบันใช้เวลาไม่นานมากที่การเปลี่ยนแปลงจะปรากฏสู่สาธารณะ ข้อมูลการสำรวจดินล่าสุดที่ดีและพร้อมให้บริการแก่ผู้ใช้ระบบสารสนเทศภูมิศาสตร์ (GIS) เช่น บริษัทที่ปรึกษามืออาชีพและมหาวิทยาลัย
ข้อมูลทั่วไปในการสำรวจดินของรัฐที่เผยแพร่ มีดังต่อไปนี้
การใช้งาน.
เกษตรกรและเจ้าของฟาร์มปศุสัตว์สามารถใช้ข้อมูลของการสำรวจดินเพื่อช่วยพิจารณาว่าประเภทดินชนิดใดเหมาะสำหรับพืชผลหรือปศุสัตว์หรือไม่ และจำเป็นต้องมีการจัดการดินแบบใด สถาปนิกหรือวิศวกรอาจใช้คุณสมบัติทางวิศวกรรมของดินเพื่อพิจารณาว่าเหมาะสำหรับการก่อสร้างประเภทใดประเภทหนึ่งหรือไม่ และเจ้าของบ้านอาจใช้ข้อมูลดังกล่าวเพื่อการบำรุงรักษาหรือสร้างสวน สนามหญ้า หรือบ้านของตนได้
ข้อมูลการสำรวจดินสามารถใช้ในการคาดการณ์หรือประเมินศักยภาพและข้อจำกัดของดินสำหรับการใช้งานเฉพาะต่าง ๆ และการสำรวจดินรวมถึงข้อมูลที่สำคัญซึ่งใช้ในการวางแผนการจัดการที่ดิน ข้อมูลจะต้องได้รับการตีความเพื่อให้ผู้วางแผนมืออาชีพและคนอื่น ๆ สามารถใช้งานได้ การคาดการณ์ที่อิงจากการสำรวจดินเป็นพื้นฐานในการตัดสินเกี่ยวกับการใช้ที่ดินและการจัดการในพื้นที่ตั้งแต่พื้นที่เล็ก ๆ ไปจนถึงพื้นที่หลายล้านเอเคอร์ อย่างไรก็ตาม จำเป็นต้องมีการประเมินคำคาดการณ์เหล่านี้ควบคู่ไปกับการพิจารณาทางเศรษฐกิจ สังคม และสิ่งแวดล้อม ก่อนที่จะนำไปใช้ในการเสนอคำแนะนำที่ถูกต้องสำหรับการใช้และการจัดการที่ดิน
แซลาวี (เพลงเกลาด์)

"แซลาวี" (แปลว่า "นี่แหละชีวิต") เป็นเพลงโดยเกลาด์ นักร้องและผู้ประพันธ์เพลงสัญชาติดัตช์เชื้อสายคองโก ซึ่งประพันธ์ร่วมกับอาร์นอ กรับมัน โยเริน ฟาน เดอร์ โวร์ต และลียง ปาลเมน เกลาด์อธิบายว่าเขาเขียนเพลงนี้เพื่ออุทิศให้แก่พ่อแม่ของเขา แซลาวีถูกวางจำหน่ายเมื่อวันที่ 27 กุมภาพันธ์ ค.ศ. 2025 ผ่านค่ายเพลงคลาวด์ไนน์ และจะเป็นตัวแทนของประเทศเนเธอร์แลนด์ในการประกวดเพลงยูโรวิชันปี 2025
การพัฒนา.
"แซลาวี" ได้ถูกประพันธ์ขึ้นโดยเกลาด์ อาร์นอ กรับมัน โยเริน ฟาน เดอร์ โวร์ต และลียง ปาลเมน เกลาด์กล่าวถึงเพลงนี้ว่าเป็นการอุทิศให้กับพ่อแม่ โดยเฉพาะแม่ของเขา เขาอธิบายว่า “ตั้งแต่สมัยเด็กจนถึงวัยรุ่น แม่สอนให้ผมมองเห็นด้านบวกในประสบการณ์ชีวิต แม้กระทั่งในช่วงเวลาที่ต้องเผชิญกับอุปสรรค” เกลาด์กล่าวเสริมว่า “แม้ว่าสิ่งต่างๆ จะดูมืดมน แต่สิ่งสำคัญคือการมองโลกในแง่ดี นี่คือข้อความที่ผมตั้งใจจะสื่อ ชีวิตไม่ได้ง่ายเสมอไป ชีวิตมีขึ้นมีลง และพลิกผัน แต่ 'แซลาวี' นี่แหละชีวิต”
การประกวดเพลงยูโรวิชันปี 2025.
การคัดเลือกภายใน.
อาโฟรโทรส สถานีโทรทัศน์ของเนเธอร์แลนด์ที่เข้าร่วมการประกวดเพลงยูโรวิชัน ประกาศความตั้งใจที่จะเข้าร่วมการประกวดเพลงยูโรวิชันปี 2025 เมื่อวันที่ 23 ตุลาคม ค.ศ. 2024 โดยยืนยันการคัดเลือกภายใน หลังจากที่โยสต์ เคลน์ ตัวแทนในปี 2024 ปฏิเสธข้อเสนอในการเป็นตัวแทนของเนเธอร์แลนด์เป็นครั้งที่สอง
เมื่อวันที่ 19 ธันวาคม ค.ศ. 2024 อาโฟรโทรสประกาศว่าได้เลือกเกลาด์เป็นตัวแทนของเนเธอร์แลนด์ในการประกวดปี 2025 กระบวนการคัดเลือกตัวแทนประเทศของเนเธอร์แลนด์นั้นดำเนินการโดยคณะกรรมการซึ่งประกอบด้วยฌักลีน โกวาร์ต, จาป รีเซมา, แคโรลีน บอร์เกอร์ส, ฮิลา นูร์ไซ, แซนเดอร์ แลนติงกา และคอร์นัลด์ มาส หลังจากรอบออดิชั่นสุดท้ายซึ่งมีรายชื่อผู้เข้ารอบสุดท้ายจำนวนหกราย รวมถึงนักร้อง จูดิธ ฟาน เฮิร์ทัมและพอล มอร์ริส ซึ่งจัดขึ้นเมื่อวันที่ 9 ธันวาคม ค.ศ. 2024
ในยูโรวิชัน.
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 เนเธอร์แลนด์ได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งหลังของการแสดง
สำหรับการแสดงในการประกวดเพลงยูโรวิชัน ได้มีพิม บราเซียนเป็นผู้อำนวยการฝ่ายสร้างสรรค์ เฮงก์-ยาน ฟาน บีคเป็นผู้ออกแบบแสง และเอ็มมา เอเวลีนเป็นผู้ออกแบบท่าเต้น
แม่น้ำตีชีโน

แม่น้ำตีชีโน ("titch--noh" ,; ; ฝรั่งเศส และ) เป็นลำน้ำสาขาของแม่น้ำโปฝั่งซ้ายที่สำคัญที่สุด ชื่อของแม่น้ำเป็นที่มาของชื่อรัฐของสวิส ซึ่งแม่น้ำไหลผ่านตอนบน
แม่น้ำตีชีโนเป็นหนึ่งในแม่น้ำสายหลักสี่สายที่มีต้นกำเนิดในภูมิภาคก็อทฮาร์ท ร่วมกับแม่น้ำโรน แม่น้ำรอยส์ และ แม่น้ำไรน์ แม่น้ำมีความยาวประมาณ
แม่น้ำเนเรตวา

แม่น้ำเนเรตวา (-) หรือที่รู้จักกันในชื่อ นาเรนตา (Narenta) เป็นหนึ่งในแม่น้ำที่ใหญ่ที่สุดทางตะวันออกของพื้นที่น้ำทะเลเอเดรียติก มีโรงไฟฟ้าพลังน้ำ 4 แห่งที่มี เขื่อนขนาดใหญ่ (สูงกว่า 15 เมตร) ทำหน้าที่ป้องกันน้ำท่วม ผลิตไฟฟ้า และกักเก็บน้ำ แม่น้ำเนเรตวาได้รับการยอมรับว่ามีสภาพแวดล้อมทางธรรมชาติและภูมิประเทศที่หลากหลาย
อีซัก อาจาร์

อีซัก อาแล็กซ็องดร์ อาจาร์ (เกิด 28 กันยายน ค.ศ. 2004) เป็นนักแข่งรถชาวฝรั่งเศสและแอลจีเรีย ปัจจุบันแข่งรถภายใต้ธงชาติฝรั่งเศสในการแข่งขันฟอร์มูลาวันให้แก่เรซซิงบูลส์
อาจาร์เกิดและเติบโตที่กรุงปารีสในครอบครัวชาวแอลจีเรีย เขาเริ่มต้นแข่งรถคาร์ตเมื่ออายุเจ็ดขวบ และเข้าร่วมการแข่งขันรถสปอร์ตเป็นรายการแรกที่ โดยเขาเลื่อนขึ้นสู่การแข่งขันฟอร์มูลาระดับรองใน ค.ศ. 2019 เขาจบการแข่งขัน ในอันดับที่สามกับ ก่อนที่เขาจะเลื่อนขึ้นสู่ฟอร์มูลารีเจียนัลชิงแชมป์ยุโรป ฤดูกาล โดยทำผลงานด้วยชัยชนะหลายครั้งและจบรายการในอันดับที่ห้า อาจาร์เข้าแข่งขันต่อที่ และ ฤดูกาล 2022 กับไฮเทค ซึ่งเขาได้รับชัยชนะหลายครั้งในทั้งสองรายการและจบการแข่งขันในอันดับที่สามและสี่ตามลำดับ อาจาร์เลื่อนขึ้นสู่เอฟไอเอฟอร์มูลาทู ฤดูกาล และได้อันดับรองชนะเลิศตามหลัง กาบรีแยล โบร์โตเลตู ในฤดูกาลถัดมากับกัมโปส ด้วยความสำเร็จของเขาในฟอร์มูลาทู ทำให้สื่อฝรั่งเศสหลายสำนักเรียกเขาว่า "พร็อสต์ตัวน้อย"
อาจาร์เป็นสมาชิกเรดบูลจูเนียร์ทีมตั้งแต่ ค.ศ. 2022 และเซ็นสัญญาเข้าแข่งขันฟอร์มูลาวันกับเรซซิงบูลส์สำหรับฤดูกาล โดยเข้าร่วมการแข่งขันเป็นรายการแรก แต่เขาประสบอุบัติเหตุระหว่างรอบเดินแถว อย่างไรก็ตาม เขาสามารถสะสมคะแนนได้หลายแต้มในฤดูกาลแรกของเขา รวมถึงอันดับบนโพเดียมครั้งแรกที่การแข่งขัน
จากสถิติล่าสุด ณ การแข่งขัน อาจาร์มีผลงานเป็นอันดับบนโพเดียมครั้งในการแข่งขันฟอร์มูลาวัน เขาเซ็นสัญญาอยู่กับเรซซิงบูลส์อย่างน้อยจนสิ้นสุดฤดูกาล 2025
แอร์วิน โบเวียน

แอร์วิน โยฮันเนส โบเวียน (Erwin Bowien, 3 กันยายน ค.ศ. 1899 – 3 ธันวาคม ค.ศ. 1972) เป็นจิตรกรและนักประพันธ์ชาวเยอรมัน
ชีวประวัติ.
โบเวียนเกิดในครอบครัววิศวกรก่อสร้างจากปรัสเซียตะวันออก แม่ของเขาก็มาจากที่นั่นเช่นกัน โดยครอบครัวของเขาได้ย้ายมาอยู่ที่ปรัสเซียตะวันออกในศตวรรษที่ 18
แอร์วิน โบเวียน เข้าเรียนที่กรุงเบอร์ลิน โดยเรียนที่โรงเรียนแบบกึมนาซิอุม และศึกษาต่อที่ “โรงเรียนอาชีวศึกษา” ในเมืองเนอชาแตล (สวิตเซอร์เลนด์) หลังสงครามโลกครั้งที่หนึ่ง เขาได้เข้าศึกษาที่สถาบันศิลปะมิวนิก สถาบันศิลปะเดรสเดิน และ สถาบันศิลปะเบอร์ลิน จากนั้นเขาได้ศึกษาด้วยตนเองเป็นเวลาสี่ปี และได้เป็นผู้บรรยายในเรื่องประวัติศาสตร์ศิลปะที่โรงเรียนศึกษาผู้ใหญ่ในเมืองโซลิงเงิน
หลังจากที่นาซียึดอำนาจ แอร์วิน โบเวียน ซึ่งเป็นฝ่ายตรงข้ามของพรรคนาซี ก็ได้เดินทางไปยังประเทศเนเธอแลนด์ เขาใช้ชีวิตเป็นศิลปินอิสระตั้งแต่ปีค.ศ. 1933 ถึง 1942 ที่เอ็กมอนด์ อาน เดน โฮฟ ทางตอนเหนือของเนเธอร์แลนด์ ในบ้านเดิมของเรอเน เดการ์ต นักปรัชญา เมื่อเจ้าหญิงเบียทริกซ์ ประสูติในปีค.ศ. 1938 แอร์วิน โบเวียน เกิดความคิดที่จะวาดภาพเด็ก ๆ ในเอ็กมอนด์ อาน เดน โฮฟ ที่เกิดในปีค.ศ. 1938 ภาพวาดเหล่านี้ได้ถูกโอนย้ายไปยังหอจดหมายเหตุของสำนักพระราชวังโดยเทศบาลเอ็กมอนด์ 
แอร์วิน โบเวียน ได้จัดแสดงผลงานของตนที่กรุงเฮก เมืองโฮร์น เมืองอาลค์มาร์ และหมู่บ้านชูรล์ เขาได้สร้างชื่อที่นั่นในฐานะจิตรกรและช่างเขียนภาพวิวทิวทัศน์ ทะเล และเนินทราย ด้วยสีพาสเทล
หลังจากที่เยอรมนียึดครองเนเธอร์แลนด์ แอร์วิน โบเวียน ก็ถูกจับกุมและจำคุกเป็นเวลาสามวัน เขาได้รับข้อมูลจากเยอรมนีว่าเพื่อนร่วมงานของเขาสมัครใจที่จะซ่อนเขาไว้ แอร์วินจึงใช้ประโยชน์จากข้อเสนอดังกล่าวและลงเอยที่หมู่บ้านเล็ก ๆ แห่งหนึ่งในแคว้นบาวาเรีย ซึ่งไม่มีเจ้าหน้าสังเกตเห็นเขาที่นั่นจนสงครามสิ้นสุดลง หลังสงครามโลกครั้งที่สอง เขาได้ไปเยือนประเทศนอร์เวย์ สวิตเซอร์แลนด์ และประเทศอื่น ๆ งานแสดงผลงานของเขาจัดขึ้นในเมืองใหญ่ ๆ หลายเมืองในเยอรมนี รวมถึงโคเปนเฮเกนและปารีส และสามารถชมผลงานของเขาได้ในพิพิธภัณฑ์หลายแห่ง 
แอร์วิน โบเวียน เสียชีวิตเมื่อวันที่ 3 ธันวาคม ค.ศ. 1972 ในบ้านที่เมืองไวล์ อัม ไรน์ มีการก่อตั้งสมาคมมิตรภาพ Erwin Bowien eV ขึ้นเมื่อวันที่ 20 ตุลาคม ค.ศ. 1976 ที่พิพิธภัณฑ์ใบมีดเยอรมัน [de] ในเมืองโซลิงเงิน
ปลูกรักนักวิจัย

ปลูกรักนักวิจัย (เกาหลี: ) เป็นละครโทรทัศน์เกาหลีใต้ที่กำลังออกอากาศ เขียนบทโดยคิม โฮ-ซู กำกับโดย คัง อิล-ซู และนำแสดงโดยอี ซุน-บิน และคัง แท-โอ ละครเรื่องนี้เป็นเรื่องราวของมีกย็อง ผู้หลงใหลในมันฝรั่ง และถูกพัดพาโดยแพ็ก-โฮผู้มีหลักการเหมือนกับมันฝรั่งหมุนวนออกอากาศตอนแรกทางช่องทีวีเอ็นเมื่อวันที่ 1 มีนาคม ค.ศ. 2025 และออกอากาศทุกวันเสาร์และอาทิตย์ เวลา 21:20 น. (เวลามาตรฐานเกาหลี) นอกจากนี้ยังสตรีมทางเน็ตฟลิกซ์ได้ในบางภูมิภาค
เรื่องย่อ.
ละครเรื่องนี้มีฉากอยู่ในหุบเขาที่ศูนย์วิจัยมันฝรั่ง เกี่ยวกับหญิงสาวชื่อคิม มี-กย็อง นักวิจัยที่หลงใหลในมันฝรั่งที่กำลังเริ่มต้นชีวิตใหม่ และโซ แพ็ก-โฮ ผู้เติมพลังให้กับจิตวิญญาณนักสู้ของเธอ
 นักวิจัยผู้คลั่งไคล้มันฝรั่ง
 ผู้อำนวยการฝ่ายนวัตกรรมองค์กรของ Wonhan Retail ผู้มีบุคลิกสง่างาม
 แฟนเก่าของมี-กย็อง เขามีตำแหน่งเป็นกรรมการผู้อำนวยการฝ่ายวางแผนเชิงกลยุทธ์ของ Wonhan Retail
 เพื่อนสนิทของมี-กย็อง เธอเป็นนักเขียนเว็บโนเวล
 น้องชายของมี-กย็อง
 ผู้จัดการศูนย์วิจัยมันฝรั่ง
 รองผู้จัดการศูนย์วิจัยมันฝรั่ง 
 พนักงานใหม่ที่มีความกระตือรือร้นที่ศูนย์วิจัยมันฝรั่ง
การผลิต.
การพัฒนา.
"ปลูกรักนักวิจัย" ได้รับการพัฒนาภายใต้ชื่อชั่วคราวว่า "Potato Research Institute" เป็นละครโทรทัศน์แนวสุขนาฏกรรมจินตนิยม ที่กำกับโดยคัง อิล-ซู และเขียนบทโดยคิม โฮ-ซู วางแผนโดยซีเจ อีแอนด์เอ็มและผลิตโดย Chorokbaem Media
การคัดเลือกนักแสดง.
เมื่อวันที่ 18 มีนาคม ค.ศ. 2024 มีรายงานว่า คัง แท-โอ ซึ่งปลดประจำการแล้วกำลังอยู่ในขั้นตอนพิจารณาบท วันต่อมา มีรายงานว่าคังและอี ซุน-บิน ได้รับการยืนยันให้แสดงตามลำดับ เมื่อวันที่ 14 พฤษภาคม ทีวีเอ็นได้ออกมายืนยันอย่างเป็นทางการถึงการคัดเลือกนักแสดงของคังและอี
ออกอากาศ.
"ปลูกรักนักวิจัย" ออกอากาศตอนแรกทางช่อง ทีวีเอ็น เมื่อวันที่ 1 มีนาคม ค.ศ. 2025 และออกอากาศทุกวันเสาร์และอาทิตย์ เวลา 21:20 น. (เวลามาตรฐานเกาหลี) นอกจากนี้ยังสามารถสตรีมบนเน็ตฟลิกซ์ได้ในบางภูมิภาค
วรวุฒิ นามเวช

วรวุฒิ นามเวช (4 กรกฎาคม พ.ศ. 2538 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งเซ็นเตอร์แบ็กให้แก่สโมสรฟุตบอลราชบุรีในศึกไทยลีก โดยยืมตัวมาจากสโมสรฟุตบอลการท่าเรือและทีมชาติไทย
ผลงานระดับนานาชาติ.
ในเดือนสิงหาคม พ.ศ. 2560 เขาคว้าแชมป์ฟุตบอลในการแข่งซีเกมส์ 2017 ร่วมกับทีมชาติไทยรุ่นอายุไม่เกิน 23 ปี
เมื่อวันที่ 12 เมษายน พ.ศ. 2564 เขาได้รับเลือกให้ติดทีมชาติไทย 47 คนของอากิระ นิชิโนะ ที่เป็นผู้จัดการทีมสำหรับการแข่งฟุตบอลโลก 2022 รอบคัดเลือก โดยลงแมตช์กระชับมิตรกับทีมชาติทาจิกิสถาน
สกุลอาย-อาย

สกุลอาย-อาย หรือ Daubentonia เป็นสกุลเดียวของ Daubentoniidae วงศ์ของลีเมอร์ เป็นไพรเมตที่มีถิ่นกำเนิดอยู่บริเวณส่วนใหญ่ของมาดากัสการ์
อาย-อาย "(Daubentonia madagascariensis)" เป็นสมาชิกเพียงสปีชีส์เดียวที่ยังมีอยู่ อย่างไรก็ตาม มีสายพันธุ์ที่สองที่เรียกว่า อาย-อายยักษ์ "(Daubentonia robusta)" มีชีวิตอยู่จนกระทั่งเมื่อไม่นานมานี้ และสูญพันธุ์ไปในช่วง 1,000 ปีที่ผ่านมา
ชื่อชั่วคราว

ชื่อชั่วคราว  เป็นชื่อเบื้องต้นของผลิตภัณฑ์หรือโครงการ การใช้งานนี้พบได้ทั่วไปโดยเฉพาะในภาพยนตร์, โทรทัศน์, เกม, ดนตรี และการพิมพ์
การใช้งาน.
ชื่อชั่วคราวมักใช้ในภาพยนตร์ โทรทัศน์ เกม ดนตรีและสิ่งพิมพ์ ส่วนใหญ่มักใช้เนื่องจากยังไม่มีการตัดสินใจเกี่ยวกับชื่ออย่างเป็นทางการหรือเพื่อปกปิดลักษณะที่แท้จริงของโครงการ
มักใช้ในสิ่งพิมพ์ทางการค้าเป็น (wt)
ใช้เป็นชื่อในการผลิต.
บางครั้งมีการใช้คำว่า "ชื่อผลงาน" แทนคำว่า "ชื่อชั่วคราว" ชื่อเรื่องเป็นเพียงเรื่องเชิงปฏิบัติเท่านั้น เพื่อป้องกันความสับสน เนื่องจากแนวคิดสำหรับชื่อเรื่องสามารถเปลี่ยนแปลงได้ตลอดเวลาด้วยเหตุผลหลายประการ ตัวอย่างเช่น ในขณะที่ภาพยนตร์เจมส์ บอนด์มักผลิตภายใต้ชื่อที่เป็นตัวเลขอย่างเช่น "Bond 22" จนกว่าจะมีการประกาศชื่ออย่างเป็นทางการเป็นส่วนหนึ่งของการตลาด ชื่อที่ออกฉายก็อาจเปลี่ยนแปลงได้เนื่องมาจากการเปลี่ยนแปลงโครงเรื่องที่สำคัญระหว่างการผลิต เช่นเดียวกับที่เกิดขึ้นกับ "จักรพรรดิกลายพันธุ์ อัศจรรย์พันธุ์ต๊อง" ของดิสนีย์ซึ่งมีชื่อชั่วคราวว่า "Kingdom of the Sun" 
ในบางกรณี อาจมีการใช้ชื่อเรื่องชั่วคราวเป็นชื่อภาพยนตร์ในที่สุด เช่น กรณีที่พระเอก ซามูเอล แอล. แจ็กสัน ยืนกรานจะใช้ชื่อเรื่องว่า "Snakes on a Plane" หลังจากที่เขาได้รู้ว่าชื่อภาพยนตร์จะถูกเปลี่ยนเป็น "Pacific Air Flight 121" เมื่อมีการเข้าฉาย
ใช้เป็นชื่อลวง.
ชื่อเรื่องปลอมมักถูกใช้โดยภาพยนตร์ที่มีชื่อเสียงหรือละครซีรีส์ทางโทรทัศน์เพื่อป้องกันไม่ให้เกิดความสนใจที่ไม่พึงประสงค์จากสื่อหรือกลุ่มแฟน ๆ ตัวอย่างที่โดดเด่นของชื่อเรื่องที่เป็นกลอุบาย ได้แก่ "Blue Harvest" ("สตาร์ วอร์ส 3 ชัยชนะของเจได"), "Red Gun" ("ตระกูลแห่งมังกร") และภาพยนตร์แบทแมน เรื่อง "แบทแมน บีกินส์", "แบทแมน อัศวินรัตติกาล" และ "แบทแมน อัศวินรัตติกาลผงาด" ซึ่งผลิตภายใต้ชื่อเรื่อง "The Intimidation Game", "Rory's First Kiss" และ "Magnus Rex"
อันดับฐานลีเมอร์

อันดับฐานลีเมอร์ หรือ Lemuriformes เป็นเพียงอันดับฐานเดียวของไพรเมตที่อยู่ภายใต้อันดับย่อย Strepsirrhini รวมถึงลีเมอร์ของมาดากัสการ์ เช่นเดียวกับกาเลโกและวงศ์ลิงลมของแอฟริกาและเอเชีย แม้ว่าทางเลือกของงอนุกรมวิธานที่เป็นที่นิยมจะจัดวงศ์ใหญ่ลิงลมในอันดับฐานของมันเอง Lorisiformes
อันดับฐานลีเมอร์เป็นไพรเมตมีลักษณะเฉพาะคือฟันที่เป็นหวี ชุดฟันเฉพาะทางที่อยู่บริเวณด้านหน้าและด้านล่างของปาก ส่วนใหญ่ใช้ในการสางขนขณะแปรงขน
แผนที่ดิน

แผนที่ดิน เป็นการแสดงทางภูมิศาสตร์ที่แสดงความหลากหลายของประเภทดินหรือคุณสมบัติของดิน เช่น ค่าความเป็นกรด-ด่างของดิน เนื้อดิน ปริมาณอินทรียวัตถุในดิน ความลึกของชั้นดิน ฯลฯ ในพื้นที่ที่สนใจ โดยทั่วไปมักเป็นผลจากการสำรวจดินหรือการตรวจสอบดิน แผนที่ดินส่วนใหญ่มักใช้ในงานประเมินที่ดิน การวางผังพื้นที่ การขยายพื้นที่เกษตรกรรม การอนุรักษ์สิ่งแวดล้อม และโครงการที่คล้ายคลึงกันอื่น ๆ โดยทั่วไปแผนที่ดินแบบดั้งเดิมจะแสดงเฉพาะการกระจายตัวทั่วไปของดินเท่านั้น พร้อมด้วยรายงานการสำรวจดิน แต่ในแผนที่ดินใหม่หลายแผนที่สร้างโดยใช้เทคนิคการทำแผนที่ดินเชิงเลข โดยทั่วไปแผนที่ดังกล่าวจะมีบริบทที่สมบูรณ์กว่าและแสดงรายละเอียดเชิงพื้นที่ที่สูงกว่า แต่อาจไม่จำเป็นต้องแม่นยำกว่าแผนที่ดินแบบดั้งเดิม แผนที่ดินที่สร้างขึ้นโดยใช้เทคนิคทาง (ธรณี)สถิติ สามารถรวมถึงค่าประมาณความไม่แน่นอนของแบบจำลองได้ด้วย
ในยุคดิจิทัล แผนที่ดินมาในรูปแบบดิจิทัลต่าง ๆ เช่น เวกเตอร์และแรสเตอร์ และถูกใช้ในงานประยุกต์หลากหลายในด้านธรณีศาสตร์และวิทยาศาสตร์สิ่งแวดล้อม ในบริบทนี้ แผนที่ดินเป็นเพียงการแสดงภาพของการสำรวจทรัพยากรดิน ซึ่งมักถูกจัดเก็บในระบบสารสนเทศดิน (SIS) ซึ่งโดยส่วนสำคัญของระบบนี้คือฐานข้อมูลทางภูมิศาสตร์ของดิน และระบบข้อมูลดินซึ่งโดยพื้นฐานแล้วเป็นการรวบรวมอย่างเป็นระบบของคุณสมบัติดินแบบกริดหรือเวกเตอร์หรือแผนที่ชั้นที่สมบูรณ์ (ค่าของตัวแปรดินเป้าหมายที่มีอยู่สำหรับพื้นที่ที่สนใจทั้งหมด) และสอดคล้องกัน พร้อมด้วยรายงานแนบ คู่มือผู้ใช้ และหรือข้อมูลเมตา ในกรณีส่วนใหญ่ระบบสารสนเทศดิน (SIS) เป็นการผสมผสานระหว่างแผนที่รูปหลายเหลี่ยมและจุดที่มีการเชื่อมโยงกับตารางคุณลักษณะสำหรับการสังเกตหน้าตัดดิน หน่วยการทำแผนที่ดิน และประเภทของดิน ซึ่งสามารถจัดการองค์ประกอบต่าง ๆ ของระบบสารสนเทศดินและแสดงภาพเทียบกับข้อมูลอ้างอิงเชิงพื้นที่ (ตารางหรือรูปหลายเหลี่ยม) ได้ ตัวอย่างเช่น หน้าตัดดินสามารถใช้เพื่อคาดการณ์คุณสมบัติทางเคมีและกายภาพที่แตกต่างกันของดินได้ ในกรณีของการทำแผนที่ดินเชิงสถิติ ทั้งการคาดการณ์และการจำลอง (ทาง 2 มิติหรือ 3 มิติ — ตำแหน่งทางภูมิศาสตร์รวมกับความลึกของดิน) ของค่าต่าง ๆ จะถูกแสดงภาพและใช้สำหรับการสร้างแบบจำลองในระบบสารสนเทศภูมิศาสตร์ (GIS)
สิ่งสำคัญคือการแยกแยะระหว่าง "แผนที่ดิน" ประเภทต่อไปนี้
ควรแยกความแตกต่างระหว่างแผนที่ดินที่แสดงคุณลักษณะหลักของดิน ฯลฯ ซึ่งคือคุณลักษณะของดินที่ได้มีการบรรยายหรือวัดไว้ในสนาม และคุณลักษณะที่อนุมานได้จากดิน ซึ่งเรียกอีกอย่างว่าข้อมูลดินทุติยภูมิ ซึ่งก็คือคุณสมบัติของดินในบริบทของการใช้ดิน เช่น ความสามารถในการผลิตของดิน ปฏิกิริยาของดินต่อการใช้งานบางประการ หน้าที่ของดิน การเสื่อมโทรมของดิน ฯลฯ
สกุลกระแตหางขนนก

สกุลกระแตหางขนนก หรือ Ptilocercus เป็นสกุลของอันดับกระแตและเป็นสมาชิกเพียงสกุลเดียวของวงศ์ Ptilocercidae
อนุกรมวิธาน.
สกุลในปัจจุบัน (และวงศ์) มีอยู่สปีชีส์เดียวคือกระแตหางขนนก "(Ptilocercus lowii)" อย่างไรก็ตามสกุลนี้ถือว่าเก่าแก่มากและถือเป็นสกุลกระแตที่ดั้งเดิมที่สุด ในปี พ.ศ. 2559 มีการระบุสปีชีส์ใหม่จากจีนซึ่งมีอายุย้อนไปถึงช่วงอายุโอลิโกซีนตอนต้นเมื่อประมาณ 34 ล้านปีก่อน สปีชีส์ "Ptilocercus kylin" มีความคล้ายคลึงกับสิ่งมีชีวิตอย่างน่าทึ่งมากจนสามารถถือได้ว่าเป็นสิ่งมีชีวิตที่เป็นพี่น้องกัน สิ่งนี้ชี้ให้เห็นว่า Ptilocercidae มีวิวัฒนาการโดยแทบไม่มีการเปลี่ยนแปลงใดๆ เลยในช่วงหลายล้านปี
พิกัดอัตราศุลกากร

พิกัดอัตราศุลกากร  คือ ภาษีที่เรียกเก็บโดยรัฐบาลของประเทศหรือสหภาพเหนือชาติ จากการนำเข้าหรือส่งออกสินค้า นอกจากจะเป็นแหล่งรายได้ของรัฐบาลแล้ว ภาษีนำเข้ายังสามารถเป็นรูปแบบหนึ่งของการควบคุมการค้าระหว่างประเทศและนโยบายที่จัดเก็บภาษีผลิตภัณฑ์จากต่างประเทศเพื่อส่งเสริมหรือปกป้องอุตสาหกรรมในประเทศอีกด้วย "พิกัดอัตราสรรพากร" (protective tariff) เป็นเครื่องมือการคุ้มครองที่ใช้กันอย่างแพร่หลายที่สุด ควบคู่ไปกับโควตาสินค้านำเข้า โควตาสินค้าส่งออก และมาตรการกีดกันที่มิใช่พิกัดศุลกากรอื่น ๆ
หนังสือบริคณห์สนธิ

หนังสือบริคณห์สนธิ  ของบริษัท เป็นเอกสารของบริษัทที่สำคัญในเขตอำนาจศาลบางแห่ง ในการก่อตั้งบริษัทที่ผู้เริ่มก่อการร่วมกันจัดทำขึ้นตามข้อกำหนดของกฎหมายในการจัดตั้งบริษัทจำกัดเพื่อใช้แสดงเจตจำนงของบริษัทต่อบุคคลทั่วไป โดยเป็นเอกสารที่แสดงรายละเอียดต่าง ๆ ซึ่งทำให้ผู้ถือหุ้น เจ้าหนี้ และผู้ที่เกี่ยวข้องกับบริษัททราบว่าขอบเขตการดำเนินงานที่ได้รับอนุญาตคืออะไร แม้ว่าโดยปกติแล้วจะร่างไว้กว้างมากก็ตาม 
นอกจากนี้ยังแสดงทุนเริ่มแรกของบริษัทด้วย เป็นหนึ่งในเอกสารที่ต้องใช้จัดตั้งบริษัท ในประเทศอินเดีย สหราชอาณาจักร ไอร์แลนด์ แคนาดา ไนจีเรีย เนปาล บังกลาเทศ ปากีสถาน อัฟกานิสถาน ศรีลังกา ไทย และแทนซาเนีย และยังใช้ในเขตอำนาจศาลที่ใช้คอมมอนลอว์หลายแห่งใน เครือจักรภพ
สำหรับประเทศไทย หนังสือบริคณห์สนธิประกอบไปด้วยเอกสารทั้งหมดจำนวน 2 หน้า หน้าแรกให้รายละเอียดของกิจการอย่าง ชื่อบริษัทตามแบบจองชื่อนิติบุคคลทั้งภาษาไทยและภาษาอังกฤษ จังหวัดที่สำนักงานของบริษัทจะตั้งอยู่ วัตถุประสงค์ของบริษัท ทุนเรือนหุ้นที่จดทะเบียน ทุนจดทะเบียนของบริษัท รายละเอียดของผู้เริ่มก่อการ หน้าที่สองคือ ชื่อผู้เป็นพยาน
จังหวัดกัวดาลาฆารา

กัวดาลาฆารา  เป็นจังหวัดหนึ่งของประเทศสเปนซึ่งอยู่ในแคว้นปกครองตนเองกัสติยา–ลามันชา ในปี 2019 มีประชากร 258,890 คน ประชากรของจังหวัดมีการเติบโตเพิ่มขึ้นในช่วง 10 ปีที่ผ่านมา จังหวัดตั้งอยู่ใจกลางของคาบสมุทรไอบีเรีย
อิรี

อิรี  เป็นนครที่ตั้งอยู่บนชายฝั่งทางใต้ของทะเลสาบอิรีและที่ตั้งเทศมณฑลของเทศมณฑลอิรี รัฐเพนซิลเวเนีย สหรัฐอเมริกา เป็นเมืองที่มีประชากรมากเป็นอันดับ 5 ของรัฐเพนซิลเวเนีย และมีประชากรมากที่สุดในรัฐเพนซิลเวเนียตะวันตกเฉียงเหนือ โดยมีประชากร 94,831 คน จากการสำรวจสำมะโนประชากรปี 2020 เขตมหานครอิรีซึ่งแบ่งเป็น 2 เทศมณฑล มีประชากร 270,876 คน ในปี 2020 อิรีตั้งอยู่ห่างออกไปประมาณ จากเมืองบัฟฟาโล อยู่ห่าง จากคลีฟแลนด์ และอยู่ห่าง จากพิตต์สเบิร์ก
อะควาไลน์อ่าวโตเกียว

<templatestyles src="Stack/styles.css"/>

อะควาไลน์อ่าวโตเกียว  หรือ ทางด่วนข้ามอ่าวโตเกียว  เป็นทางด่วนที่ประกอบด้วยสะพานและอุโมงค์เป็นหลักที่ทอดข้ามอ่าวโตเกียวในประเทศญี่ปุ่น โดยเชื่อมระหว่างนครคาวาซากิในจังหวัดคานางาวะ กับนครคิซาราซุในจังหวัดชิบะ และเป็นส่วนหนึ่งของทางหลวงแผ่นดินหมายเลข 409 มีระยะทางรวม 23.7 กิโลเมตร ประกอบด้วยสะพานยาว 4.4 กิโลเมตร และอุโมงค์ใต้อ่าวยาว 9.6 กิโลเมตร ซึ่งถือเป็นอุโมงค์ใต้น้ำที่ยาวเป็นอันดับ 4 ของโลก
ภาพรวม.
ทางด่วนสายนี้มีเกาะเทียมที่มีชื่อว่า "อูมิโฮตารุ"  ซึ่งเป็นจุดเชื่อมต่อระหว่างส่วนสะพานและส่วนอุโมงค์ และเป็นจุดพักรถที่มีร้านค้า ร้านอาหาร และสิ่งอำนวยความสะดวกเพื่อความบันเทิง นอกจากนี้ ยังมีหอคอยอันโดดเด่นที่ตั้งตระหง่านอยู่เหนือกลางอุโมงค์ที่มีชื่อว่า "คาเซะโนะโท" (<templatestyles src="Template:Tooltip/styles.css" />風の<templatestyles src="Template:Tooltip/styles.css" />塔, "หอคอยแห่งสายลม") ทำหน้าที่ส่งลมเข้าสู่อุโมงค์ โดยระบบระบายอากาศของอุโมงค์นี้ขับเคลื่อนด้วยลมที่พัดอยู่ตลอดเวลาในบริเวณอ่าว
อะควาไลน์อ่าวโตเกียวช่วยลดเวลาการเดินทางระหว่างจังหวัดชิบะและจังหวัดคานางาวะ ซึ่งเป็นพื้นที่อุตสาหกรรมสำคัญที่สำคัญสองแห่ง จาก 90 นาทีเหลือเพียง 15 นาที และยังช่วยลดเวลาเดินทางจากโตเกียวและจังหวัดคานางาวะไปยังสถานที่พักผ่อนริมทะเลทางตอนใต้ของคาบสมุทรโบโซ โดยก่อนเปิดให้บริการ การเดินทางในเส้นทางนี้นั้นต้องเดินทาง 100 กิโลเมตร อ้อมอ่าวโตเกียวและผ่านใจกลางโตเกียว
จุดประสงค์ของอะควาไลน์คือการเปลี่ยนเส้นทางการจราจรให้ห่างจากใจกลางโตเกียว แต่ด้วยค่าผ่านทางที่สูงจึงทำให้ปริมาณการจราจรในใจกลางกรุงโตเกียวลดลงเพียงเล็กน้อยเท่านั้น
ปัจจุบันมีบริการรถโดยสารประจำทางหลายสายที่ใช้เส้นทางอะควาไลน์อ่าวโตเกียว ได้แก่ สายจากสถานีรถไฟโตเกียว สถานีรถไฟโยโกฮามะ สถานีรถไฟคาวาซากิ สถานีรถไฟชินางาวะ สถานีรถไฟชิบูยะ สถานีรถไฟชินจูกุ และท่าอากาศยานฮาเนดะ ไปยังคิซาราซุ คิมิตสึ สถานีรถไฟนางาอูระ อิจิฮาระ โมบาระ โทงาเนะ คาโมงาวะ คัตสึอูระ และทาเตยามะ
ประวัติศาสตร์.
ถนนสายนี้เป็นหนึ่งในโครงการใหญ่สุดท้ายของญี่ปุ่นในคริสต์ศตวรรษที่ 20 โดยสร้างขึ้นด้วยเงินทุน 1.44 ล้านล้านเยน (11,200 ล้านดอลลาร์สหรัฐ) และเปิดใช้งานเมื่อวันที่ 18 ธันวาคม ค.ศ. 1997 โดยเจ้าชายนารูฮิโตะ มกุฎราชกุมารแห่งญี่ปุ่นในขณะนั้น และเจ้าหญิงมาซาโกะ มกุฎราชกุมารีแห่งญี่ปุ่นในขณะนั้น หลังจากใช้เวลาวางแผน 23 ปีและก่อสร้างนาน 9 ปี ถนนสายนี้ได้รับการออกแบบขึ้นในช่วงภาวะเศรษฐกิจฟองสบู่ในช่วงปลายคริสต์ทศวรรษ 1980
เมื่อถึงเวลาเปิดให้บริการ ถนนสายนี้มีค่าธรรมเนียมผ่านทางสูงที่สุดในญี่ปุ่น โดยมีค่าผ่านทางเที่ยวเดียวอยู่ที่ 5,050 เยน หรือ 334 เยนต่อกิโลเมตร เนื่องด้วยค่าผ่านทางที่สูง จึงมีนักวิเคราะห์คาดว่าปริมาณการจราจรจะน้อยกว่าที่บริษัททางหลวงแห่งประเทศญี่ปุ่น (Japan Highway Public Corporation) ซึ่งเป็นผู้ให้บริการถนนสายนี้คาดการณ์ไว้ที่ 25,000 คัน
ค่าผ่านทาง.
ค่าผ่านทางแบบเงินสดของการเดินทางเที่ยวเดียวบนอะควาไลน์ สำหรับรถยนต์ขนาดปกติจะอยู่ที่ 3,140 เยน (สำหรับเคคาร์อยู่ที่ 2,510 เยน) อย่างไรก็ตาม หากใช้ระบบ ETC (ระบบเก็บค่าผ่านทางอิเล็กทรอนิกส์) ค่าผ่านทางสำหรับรถยนต์ขนาดปกติจะอยู่ที่ 2,320 เยน (สำหรับเคคาร์อยู่ที่ 1,860 เยน) ค่าผ่านทางระบบ ETC จะลดลงเหลือ 1,000 เยนในวันเสาร์-อาทิตย์ และวันหยุดนักขัตฤกษ์ โดยทั่วไป ค่าผ่านทางของทั้งสองทิศทางจะถูกเก็บที่ด่านเก็บเงินค่าผ่านทางที่ตั้งขวางทางด่วนบริเวณใกล้กับปลายทางด้านคิซาราซุ
คตินิยมลดทอน

คตินิยมลดทอน  เป็นแนวคิดทางปรัชญาที่เกี่ยวข้องกันหลายประการเกี่ยวกับความสัมพันธ์ระหว่างปรากฏการณ์ต่าง ๆ ซึ่งสามารถอธิบายได้ในแง่ของปรากฏการณ์ที่ง่ายกว่าหรือพื้นฐานกว่า นอกจากนี้ยังอธิบายว่าเป็นตำแหน่งทางปัญญาและปรัชญาที่ตีความระบบที่ซับซ้อน ว่าเป็นผลรวมของส่วนต่าง ๆ
อินเนิร์ทเคียร์เชิน

อินเนิร์ทเคียร์เชิน  เป็นเทศบาลและหมู่บ้านในรัฐแบร์น ประเทศสวิตเซอร์แลนด์ ตั้งอยู่ในหุบเขาแอลป์ที่ล้อมรอบด้วยธรรมชาติอันงดงาม เป็นจุดเริ่มต้นสำคัญของเส้นทางผ่านภูเขาที่มีชื่อเสียง เช่น ช่องเขาซุสเทิน ช่องเขากริมเซิล ซึ่งเป็นเส้นทางท่องเที่ยวที่ได้รับความนิยมในหมู่ผู้ที่ชื่นชอบการขับรถชมทิวทัศน์และนักปั่นจักรยาน
ด้วยทำเลที่ตั้งใกล้กับเทือกเขาสูง อินเนิร์ทเคียร์เชินจึงเป็นจุดหมายปลายทางสำหรับนักปีนเขาและนักเดินป่า นอกจากนี้ ยังเป็นทางเข้าสู่โกรกธารอาเรอซึ่งเป็นช่องผาหินปูนที่ถูกแม่น้ำอาเรอกัดเซาะยาวนานหลายพันปี ทำให้เกิดทิวทัศน์ที่น่าตื่นตา
โกรกธารอาเรอ

โกรกธารอาเรอ  เป็นโกรกธารหินปูน ตั้งอยู่ในภูมิภาคแบร์เนอร์โอเบอร์ลันท์ รัฐแบร์น ประเทศสวิตเซอร์แลนด์ โกรกธารแห่งนี้เกิดจากการกัดเซาะของแม่น้ำอาเรอผ่านชั้นหินปูนยาวนานหลายพันปีจนเกิดเป็นโกรกธารแคบสูงชัน และมีทางเดินที่สวยงามความยาวสองกิโลเมตร
โกรกธารอาเรอมีเส้นทางเดินไม้ที่สร้างขึ้นเพื่อให้นักท่องเที่ยวสามารถเดินชมทิวทัศน์ได้อย่างปลอดภัยและใกล้ชิดกับธรรมชาติ การเดินทางภายในช่องเขาจะพบกับน้ำสีฟ้าใสที่ไหลผ่านระหว่างหน้าผาหินปูนสูงตระหง่าน นอกจากนี้ ยังมีอุโมงค์และสะพานที่ช่วยให้การสำรวจช่องเขาน่าตื่นเต้นยิ่งขึ้น สถานที่แห่งนี้เปิดให้เข้าชมในช่วงฤดูใบไม้ผลิถึงฤดูใบไม้ร่วง และมีไฟส่องสว่างในช่วงกลางคืนบางช่วงของปี ทำให้สามารถสัมผัสบรรยากาศที่แตกต่างจากเวลากลางวัน โกรกธารอาเรอเป็นสถานที่ที่เหมาะสำหรับนักเดินทางที่ต้องการสัมผัสธรรมชาติอันงดงามและศึกษาภูมิศาสตร์ของเทือกเขาแอลป์อย่างใกล้ชิด
สันต์ ศรีแก้วหล่อ

สันต์ ศรีแก้วหล่อ เกิดวันที่ 18 มกราคม พ.ศ. 2514 เป็นผู้กำกับละครและผู้ประพันธ์ชาวไทย
ประวัติ.
สันต์ ศรีแก้วหล่อ เกิดวันที่ 18 มกราคม พ.ศ. 2514 ที่ กรุงเทพมหานคร เป็นบุตรชายคนกลางของครอบครัว มีพี่น้อง 3 คน พี่ชาย 1 คน และน้องสาว 1 คน สันต์จบการศึกษาระดับมัธยมศึกษาที่โรงเรียนเทพศิรินทร์ สันต์เริ่มทำงานกับนิพนธ์ ผิวเณร และถกลเกียรติ วีรวรรณ จากการกำกับละครและละครเวทีของ เอ็กแซ็กท์ , ซีเนริโอ และเดอะ วัน เอ็นเตอร์ไพรส์ ต่อมาสันต์ได้กำกับละครเรื่องแรกคือ ฟ้าเพียงดิน ทางช่อง 3 HD จากนนั้นเขาได้รับโอกาสกำกับละครเรื่อง เลือดขัตติยา ในปี 2547 และเป็นครั้งแรกที่เขาได้กำกับละครทางช่อง 5 และในปี 2556 เขาได้รับการกำกับละคร อีสา รวีช่วงโชติ
เม่นบริสเตล

เม่นบริสเตล (Chaetomys subspinosus) เป็นสัตว์ฟันแทะที่อาศัยบนต้นไม้จากป่าแอตแลนติกในบราซิลตะวันออก มันเป็นชนิดเดียวของสกุล "Chaetomys" และวงศ์ย่อย Chaetomyinae. ได้รับการระบุอย่างเป็นทางการในปี พ.ศ. 2361 แต่แทบไม่มีใครพบเห็นอีกเลยจนกระทั่งเดือนธันวาคม พ.ศ. 2529 รัฐบาเยีย. จากรัฐแซร์จีปีถึงรัฐเอชปีรีตูซังตู (ไม่มีบันทึกล่าสุดจากรัฐรีโอเดจาเนโร) แต่ยังคงหายากและตกอยู่ในภาวะคุกคามเนื่องจากการสูญเสียถิ่นที่อยู่อาศัยการลักลอบล่าสัตว์และการที่สัตว์ประสบอุบัติเหตุตายบนท้องถนน
รหัสจดทะเบียนรถยนต์ระหว่างประเทศ

รหัสจดทะเบียนรถยนต์ระหว่างประเทศ หรือ รหัสประจำตัวทะเบียนรถ (VRI code) เป็นเครื่องหมายที่ใช้ในการแสดงประเทศของรถยนต์คันนั้น ๆ เมื่อเดินทางข้ามประเทศ ในหลายประเทศกำหนดให้ใช้ในลักษณะของสติ๊กเกอร์ แต่ในบางประเทศ อย่างเช่นประเทศในสหภาพยุโรปก็มีการกำหนดให้แสดงไว้บนป้ายทะเบียนรถด้วย แม้ตามอนุสัญญาว่าด้วยการจราจรทางถนน ณ กรุงเจนีวา ปี 1949 (Geneva Convention on Road Traffic of 1949) ซึ่งมีผลบังคับใช้ในปี 1952 จะกำหนดให้แสดงแยกไว้ก็ตาม ซึ่งมีการกำหนดรหัสขึ้นครั้งแรกในอนุสัญญาปารีสปี 1909  และอนุสัญญาปารีสปี 1924  ปัจจุบันมีการกำหนดให้มีการใช้ตามอนุสัญญาว่าด้วยการจราจรทางถนน ณ กรุงเจนีวา ปี 1949 (Geneva Convention on Road Traffic of 1949) และอนุสัญญาว่าด้วยการจราจรทางถนน ณ กรุงเวียนนา ปี 1968 (Vienna Convention on Road Traffic of 1968)
ประวัติการใช้งาน.
อนุสัญญาปารีสปี 1909.
ในอนุสัญญาปารีสปี 1909 มีการกำหนดรหัสจดทะเบียนรถยนต์ระหว่างประเทศเป็นครั้งแรก เนื่องด้วยต้องการจะระบุรถยนต์ของแต่คันว่ามาจากประเทศอะไร เนื่องจากรถยนต์มีรูปทรงที่หลากหมายและมีการจำหน่ายในหลายประเทศ และมีการกำหนดรูปแบบของสัญลักษณ์ โดยกำหนดให้ใช้รูปทรงวงรีขนาด 30 ซม. × 18 ซม. (12 นิ้ว × 7 นิ้ว) พร้อมอักษรย่อแทนชื่อประเทศสีดำ จำนวน 1 หรือ 2 ตัวอักษร โดยต้องติดไว้ที่ด้านหลังของรถ แยกจากแผ่นป้ายทะเบียน
อนุสัญญาปารีสปี 1924.
ในอนุสัญญาปารีสปี 1924 ได้มีการระบุคำว่า "เครื่องหมายแสดงความแตกต่าง" (distinguishing mark) ขึ้นเป็นครั้งแรก และได้กำหนดสามารถใช้ตัวย่อได้สามตัว และได้ระบุว่าสามารถกำหนดรหัสประจำดินแดนต่าง ๆ ได้ด้วย
เหตุรถทัศนาจรตกเหวที่เขาพนมรุ้ง พ.ศ. 2513

เหตุรถทัศนาจรตกเหวที่เขาพนมรุ้ง เป็นอุบัติเหตุหมู่ที่เกิดขึ้นเมื่อวันที่ 20 เมษายน พ.ศ. 2513 ที่บริเวณเขาพนมรุ้ง ส่งผลให้มีผู้เสียชีวิตจากเหตุการณ์ดังกล่าวทั้งสิ้น 42 ราย เป็นอุบัติเหตุทางถนนที่เกิดกับรถยนต์คันเดียวที่มีผู้เสียชีวิตมากที่สุด
ภูมิหลัง.
ชาวบ้านหมู่บ้านโคกใหญ่ อำเภอปราสาท จังหวัดสุรินทร์ จำนวนกว่า 70 คน ได้เดินทางโดยรถบรรทุกฮีโน่ 10 ล้อ หมายเลขทะเบียน สร.00547 เพื่อมาทัศนาจรที่ปราสาทหินพนมรุ้ง เมื่อวันที่ 20 เมษายน พ.ศ. 2513
ปราสาทหินพนมรุ้ง เป็นหนึ่งในปราสาทหินในกลุ่มราชมรรคา ตั้งอยู่ที่หมู่ที่ 2 (บ้านดอนหนองแหน) ตำบลตาเป๊ก อำเภอนางรอง (ปัจจุบันอยู่ในเขตการปกครองอำเภอเฉลิมพระเกียรติ) ห่างจากตัวเมืองบุรีรัมย์ลงมาทางทิศใต้ประมาณ 77 กิโลเมตร สูงประมาณ 200 เมตรจากพื้นราบ คำว่า พนมรุ้ง มาจากภาษาเขมร คำว่า วนํรุง แปลว่า ภูเขาใหญ่ โดยได้ขึ้นทะเบียนเป็นโบราณสถานเมื่อปี พ.ศ. 2478
เกิดอุบัติเหตุ.
ภายหลังเสร็จสิ้นการเยี่ยมชมปราสาทหินพนมรุ้ง ผู้โดยสารจำนวนกว่า 70 คน ได้โดยสารในรถบรรทุกอย่างแออัด เพื่อเดินทางกลับ ในเวลาราว 14.00 นาฬิกา ช่วงลงเขาพนมรุ้ง ปรากฏว่ามีฝนตกหนักประกอบคนขับรถใช้เกียร์สูง เมื่อถึงจุดเกิดเหตุซึ่งเป็นโค้งหักมุมมาก ทำให้รถพุ่งลงข้างทางซึ่งเป็นทางลาดสูงชันกว่า 70 เมตร ส่งผลให้รถบรรทุกพังเสียหายทั้งคัน ผู้โดยสารกระเด็นออกจากตัวรถ ทำให้มีผู้เสียชีวิตทันทีในที่เกิดเหตุ 28 ราย 
ทหารและตำรวจจากหน่วยเรด้าและหน่วยพัฒนาการเคลื่อนที่เร็วเขาพนมรุ้ง ได้รับแจ้งและเข้าช่วยเหลือผู้บาดเจ็บในที่เกิดเหตุ นำส่งโรงพยาบาลบุรีรัมย์ โดยมีผู้บาดเจ็บสาหัส 15 ราย และบาดเจ็บเล็กน้อย 27 ราย และนำผู้เสียชีวิตทั้ง 28 รายไปยังวัดโคกขาม อำเภอปราสาท จังหวัดสุรินทร์
ต่อมาผู้บาดเจ็บซึ่งรักษาตัวที่โรงพยาบาลบุรีรัมย์ เสียชีวิตเพิ่มเติมอีก 14 ราย รวมมีผู้เสียชีวิตจากเหตุการณ์นี้ทั้งสิ้น 42 ราย
สาเหตุของอุบัติเหตุ.
จากการรายงานของผู้สื่อข่าว ซึ่งได้สัมภาษณ์ผู้บาดเจ็บ ได้ความว่าขณะเกิดเหตุ ผู้ขับรถคันเกิดเหตุมิใช่นายชาญ กมลเดช(เจ้าของรถ) หรือนายยุทธ กมลเดช(บุตรชายของเจ้าของรถ) ซึ่งทั้งสองเสียชีวิตในที่เกิดเหตุ แต่ผู้ขับรถขณะเกิดเหตุคือนายหาบ ไม่ทราบนามสกุล โดยขับรถขณะมีอาการมึนเมา ทั้งยังขับรถด้วยความเร็วฝ่าฝนที่ตกอย่างหนัก จนผู้โดยสารต้องร้องเตือน แต่นายหาบก็ไม่ฟัง จนกระทั่งเกิดเหตุดังกล่าว อย่างไรก็ตามไม่ปรากฏการสอบสวนอุบัติเหตุอย่างเป็นทางการ
กวาน อี๋

กวาน อี๋  เป็นบุคคลในรัฐจ๊กก๊กในยุคสามก๊กของจีน มีบรรดาศักดิ์เป็นหั้นสือแต่งเฮา (漢壽亭侯 "ฮั่นโช่วถิงโหว") เป็นบุตรชายของกวนหิน (關興 "กวาน ซิง") ที่เกิดกับอนุภรรยา และเป็นหลานปู่ของกวนอู (關羽 "กวาน ยฺหวี่")
ประวัติ.
ในปี ค.ศ. 220 ภายหลังจากกวนอูเสียชีวิต กวนหินผู้เป็นบิดาของกวาน อี๋ได้สืบทอดบรรดาศักดิ์หั้นสือแต่งเฮาของกวนอู หลังจากกวนหินเสียชีวิต กวาน ถ่ง (關統) บุตรชายคนโตของกวนหินและพี่ชายต่างมารดาของกวาน อี๋ได้สืบทอดบรรดาศักดิ์หั้นสือแต่งเฮา ต่อมากวาน ถ่งเสียชีวิตโดยไม่มีบุตรชายเป็นทายาท กวาน อี๋ที่เป็นน้องชายต่างมารดาของกวาน ถ่งจึงได้สืบทอดบรรดาศักดิ์หั้นสือแต่งเฮา 
ในอรรถาธิบายของเผย์ ซงจือ (裴松之) ใน"สามก๊กจี่" (三國志 "ซานกั๋วจื้อ") ซึ่งอ้างอิงจาก"ฉู่จี้" (蜀記) บันทึกว่าหลังการล่มสลายของจ๊กก๊กเพราะถูกวุยก๊กพิชิตในปี ค.ศ. 263 บังโฮยบุตรชายของบังเต๊กที่ติดตามจงโฮยและเตงงายในการทำศึกพิชิตจ๊กก๊ก ได้สังหารหมู่ครอบครัวและทายาทของกวนอูเพื่อแก้แค้นให้บิดาที่ถูกประหารโดยกวนอูหลังยุทธการที่อ้วนเสียในปี ค.ศ. 219 จึงอนุมานได้ว่ากวาน อี๋อาจเสียชีวิตเพราะถูกบังโฮยสังหาร อย่างไรก็ตาม เนื่องจาก"ฉู่จี้"ไม่มีการบันทึกชีวประวัติจริง ๆ ของกวาน อี๋ ความน่าเชื่อถือของบันทึกจึงเป็นที่ถกเถียงและยากแก่การพิสูจน์ยืนยัน
ในนิยาย"สามก๊ก".
ในนวนิยายอิงประวัติศาสตร์ในคริสต์ศตวรรษที่ 14 เรื่อง"สามก๊ก" (三國演義 "ซานกั๋วเหยี่ยนอี้") ซึ่งเล่าถึงเหตุการณ์ก่อนและระหว่างยุคสามก๊ก กวาน อี๋พร้อมด้วยเล่ายอยที่เป็นอดีตรัชทายาทของจ๊กก๊กเสียชีวิตเพราะถูกทหารวุยก๊กสังหารระหว่างความวุ่นวายในช่วงเวลาที่จ๊กก๊กล่มสลาย
สกุลชิปมังก์

สกุลชิปมังก์ หรือ Tamias คือสกุลของชิปมังก์ในเผ่า Marmotini หรือ เผ่ากระรอกดิน ของวงศ์กระรอก สกุลนี้ประกอบด้วยสปีชีส์เดียวคือ ชิปมังก์ตะวันออก ("Tamias striatus"). ชื่อของสกุลนี้คือ "Tamias"  หมายถึง "ผู้ดูแลทรัพย์สมบัติ", "คนจัดการทรัพย์สิน", หรือ "ผู้ดูแลบ้าน",
วงศ์ย่อยเม่นโลกใหม่

วงศ์ย่อยเม่นโลกใหม่ หรือ Erethizontinae วงศ์ย่อยของวงศ์เม่นโลกใหม่ หรือ Erethizontidae, เม่นบริสเตล หรือ "Chaetomys subspinosus" ซึ่งจัดอยู่ในวงศ์ย่อยของตัวเอง Chaetomyinae